**ŠOLSKI SKLAD OŠ MALEČNIK**

**Malečnik 61**

**2229 Malečnik**

**ZAPISNIK 5. SEJE ŠOLSKEGA SKLADA OŠ MALEČNIK**

v šolskem letu 2013/2014, ki je bila v torek, 6. 3. 2014, ob 18. uri v prostorih OŠ Malečnik.

Prisotni člani: g. Dejan Senekovič (predsednik sklada, predstavnik staršev), ga. Cvetka Černko (predstavnica staršev), ga. Mojca Bruić (predstavnica staršev), ga. Katja Kozjek Varl (podpredsednica sklada, predstavnica šole), ga. Sonja Rečnik (predstavnica šole).

Prisoten je bil ravnatelj g. Rudolf Sedič.

Opravičeno odsotna sta bila g. Tomaž Škrlec (predstavnik staršev) in g. Milan Pečovnik (predstavnik šole).

**Dnevni red:**

1. Ugotovitev sklepčnosti in potrditev dnevnega reda.
2. Pregled in potrditev zapisnika prejšnje seje.
3. Otvoritev večnamenskega šolskega igrišča.
4. Razno.

K točki 1

G. Dejan Senekovič je pozdravil navzoče, potrdil sklepčnost in prebral predlagan dnevni red. Prisotni člani smo ga potrdili.

K točki 2

Pregledali in potrdili smo zapisnik prejšnje seje.

K točki 3

Na seji Šolskega sklada je bilo dogovorjeno, da bo **otvoritev igrišča potekal v soboto, 17. 5. 2014, skupaj s prireditvijo "**Dan druženje vseh generacij". Odločitev o otvoritvi na omenjen dan je potrdil tudi ravnatelj OŠ Malečnik g. Rudolf Sedič.

Ravnatelja OŠ Mlečnik se opozori, da bi bilo potrebno do takrat urediti okolje skupaj z zemeljskimi deli, ter čim prej posejati travo. Poskuša naj se poiskati tudi nekaj sponzorjev, ki bi bili pripravljeni financirati nabavo in posaditev nekaj dreves ob igrišču.

Prav tako se na seji dogovori, da bi bilo potrebno izvesti dohodno pot, ki bi bila izdelana s položitvijo gumijaste podlage, ter da bi se ob igrišču opravila še gradbena dela v smislu betoniranja dela zemljišča, da se ob dohodu na igrišče zemlja ne nosi na površino igrišča.

Predstavljen je bil tudi plan preplastitve košarkarskega igrišča (ob večnamenskem igrišču) in postavitev igrala (za šolo), za katerega se je dogovoril in ga organiziral g. Milan Pečovnik. Tudi preplastitev omenjenega igrišča in postavitev igrala skupaj z gradbenimi deli bo končano do datuma otvoritve.

Na seji šolskega sklada se dogovori, da se pozove g. Praha, da poskuša do datuma otvoritve izvesti električni priklop ter razsvetljavo igrišča z reflektorji.

Na seji šolskega sklada so bile podane tudi okvirne točke dejavnosti, ki so bodo odvijale na dan otvoritve:

**Okvirni načrt dejavnosti na dan otvoritve:**

9.00-11.00 Prijava udeležencev pohoda, pohod, podelitev diplom in nagrad.

11.00-13.00 Slovesna otvoritev s kulturnim programom, športne igre. Zaključek prireditve.

13.00-Pogostitev zaslužnih za izgradnjo igrišča, druženje.

Na slovesno otvoritev bomo pisno povabili vse, ki so sodelovali pri izgradnji igrišča, sponzorje in častne goste.

Sprejme se predlog, ki je bil podan s Sveta staršev, da se organizira tekma med starši in učitelji.

K točki 4

Naslednji sestanek UO Šolskega sklada bo v četrtek, 3. aprila 2014, ob 18. uri.

Zapisala: Predsednik Šolskega sklada:

Sonja Rečnik Dejan Senekovič